CELEX: 32008R0038
Language: el
Date: 2008-01-17 00:00:00
Title: Κανονισμός (ΕΚ) αριθ. 38/2008 της Επιτροπής, της 17ης Ιανουαρίου 2008 , σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχτηκαν για την υποπερίοδο του Ιανουαρίου του 2008 με τον κανονισμό (ΕΚ) αριθ. 1529/2007

18.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 15/22
            
         
      ΚΑΝΟΝΙΣΜΌΣ (ΕΚ) αριθ. 38/2008 ΤΗΣ ΕΠΙΤΡΟΠΉΣ
   
   της 17ης Ιανουαρίου 2008
   σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχτηκαν για την υποπερίοδο του Ιανουαρίου του 2008 με τον κανονισμό (ΕΚ) αριθ. 1529/2007
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1),
   τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   τον κανονισμό (ΕΚ) αριθ. 1529/2007 της Επιτροπής, της 21ης Δεκεμβρίου 2007, όσον αφορά το άνοιγμα και τον τρόπο διαχείρισης των ποσοστώσεων κατά την εισαγωγή ρυζιού καταγωγής κρατών που ανήκουν στην περιοχή CARIFORUM και υπερπόντιων χωρών και εδαφών (ΥΧΕ) (3), και ιδίως το άρθρο 4 παράγραφος 1,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1529/2007 ανοίχθηκε για το έτος 2008 ετήσια δασμολογική ποσόστωση εισαγωγής 187 000 τόνων ρυζιού, εκφραζόμενη σε ισοδύναμο αποφλοιωμένου ρυζιού, καταγωγής κρατών που ανήκουν στην περιοχή CARIFORUM (αύξων αριθμός 09.4219), δασμολογική ποσόστωση εισαγωγής 25 000 τόνων ρυζιού, εκφραζόμενη σε ισοδύναμο αποφλοιωμένου ρυζιού, καταγωγής Ολλανδικών Αντιλλών και Αρούμπας (αύξων αριθμός 09.4189) και δασμολογική ποσόστωση εισαγωγής 10 000 τόνων ρυζιού, εκφραζόμενη σε ισοδύναμο αποφλοιωμένου ρυζιού, καταγωγής των λιγότερο ανεπτυγμένων ΥΧΕ (αύξων αριθμός 09.4190).
            
         
               (2)
            
            
               Για τις ποσοστώσεις αυτές που προβλέπονται στις παραγράφους 1 και 2 του άρθρου 1 του κανονισμού (ΕΚ) αριθ. 1529/2007, η πρώτη υποπερίοδος είναι ο μήνας Ιανουάριος.
            
         
               (3)
            
            
               Από την κοινοποίηση που διαβιβάστηκε σύμφωνα με το άρθρο 6 στοιχείο α) του κανονισμού (ΕΚ) αριθ. 1529/2007 προκύπτει ότι για την ποσόστωση με τον αύξοντα αριθμό 09.4219, οι αιτήσεις που υποβλήθηκαν κατά τις πρώτες επτά ημέρες του Ιανουαρίου 2008, σύμφωνα με το άρθρο 2 παράγραφος 1 του εν λόγω κανονισμού, αφορούν ποσότητα που εκφράζεται ως ισοδύναμο αποφλοιωμένου ρυζιού η οποία υπερβαίνει τη διαθέσιμη ποσότητα. Ως εκ τούτου, πρέπει να προσδιορισθεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες για τη σχετική ποσόστωση.
            
         
               (4)
            
            
               Εξάλλου, από την κοινοποίηση που αναφέρεται ανωτέρω προκύπτει ότι για τις ποσοστώσεις με τους αύξοντες αριθμούς 09.4189 — 09.4190, οι αιτήσεις που υποβλήθηκαν κατά τις πρώτες επτά ημέρες του Ιανουαρίου 2008, σύμφωνα με άρθρο 2 παράγραφος 1 του εν λόγω κανονισμού, αφορούν ποσότητα που εκφράζεται ως ισοδύναμο αποφλοιωμένου ρυζιού μικρότερη από τη διαθέσιμη ποσότητα.
            
         
               (5)
            
            
               Συνεπώς, πρέπει να καθορισθούν οι διαθέσιμες ποσότητες για την επόμενη υποπερίοδο ποσόστωσης, σύμφωνα με το άρθρο 15 παράγραφος 1 του κανονισμού (ΕΚ) αριθ. 1529/2007,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις αιτήσεις πιστοποιητικών εισαγωγής ρυζιού στο πλαίσιο της ποσόστωσης με τον αύξοντα αριθμό 09.4219 που αναφέρονται στον κανονισμό (ΕΚ) αριθ. 1529/2007, οι οποίες υποβλήθηκαν κατά τις πρώτες επτά ημέρες του Ιανουαρίου 2008, εκδίδονται πιστοποιητικά εισαγωγής για τις αιτούμενες ποσότητες στις οποίες εφαρμόζονται συντελεστές κατανομής που καθορίζονται στο παράρτημα του παρόντος κανονισμού.
   2.   Οι διαθέσιμες ποσότητες στο πλαίσιο των ποσοστώσεων με τους αύξοντες αριθμούς 09.4219 — 09.4189 και 09.4190 που αναφέρονται στον κανονισμό (ΕΚ) αριθ. 1529/2007, για την επόμενη υποπερίοδο ποσόστωσης, καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Ιανουαρίου 2008.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 270 της 21.10.2003, σ. 96. Κανονισμός όπως τροποποιήθηκε τελευταία με τον κανονισμό (ΕΚ) αριθ. 797/2006 (ΕΕ L 144 της 31.5.2006, σ. 1). Από την 1η Σεπτεμβρίου 2008 ο κανονισμός (ΕΚ) αριθ. 1785/2003 θα αντικατασταθεί από τον κανονισμό (ΕΚ) αριθ. 1234/2007 (ΕΕ L 299 της 16.11.2007, σ. 1).
   
      (2)  ΕΕ L 238 της 1.9.2006, σ. 13. Κανονισμός όπως τροποποιήθηκε με τον κανονισμό (ΕΚ) αριθ. 289/2007 (ΕΕ L 78 της 17.3.2007, σ. 17).
   
      (3)  ΕΕ L 348 της 31.12.2007, σ. 155.
   
      ΠΑΡΑΡΤΗΜΑ
      Ποσότητες που κατανέμονται στο πλαίσιο της υποπεριόδου του μηνός Ιανουαρίου του 2008 και διαθέσιμες ποσότητες για την επόμενη υποπερίοδο κατ’ εφαρμογή του κανονισμού (ΕΚ) αριθ. 1529/2007
      
                  Καταγωγή/προϊόν
               
               
                  Αύξων αριθμός
               
               
                  Συντελεστής κατανομής για την υποπερίοδο Ιανουαρίου 2008
               
               
                  Διαθέσιμες ποσότητες για την υποπερίοδο του μηνός Μαΐιου 2008
                  (σε kg)
               
            
                  Κράτη ανήκοντα στην περιοχή CARIFORUM [άρθρο 1 παράγραφος 1 στοιχείο α) του κανονισμού (ΕΚ) αριθ. 1529/2007]
               
               
                  09.4219
               
               
                  80,286290 %
               
               
                  62 334 003
               
            
                  
                              —
                           
                           
                              κωδικοί ΣΟ 1006 Εξαιρουμένου του κωδικού ΝC 1006 10 10
                           
                        
               
                   
               
               
                   
               
               
                   
               
            
                  ΥΧΕ [άρθρο 1 παράγραφος 2 στοιχεία α) και β) του κανονισμού (ΕΚ) αριθ. 1529/2007]
               
               
                   
               
               
                   
               
               
                   
               
            
                  
                              —
                           
                           
                              κωδικός ΣΟ 1006
                           
                        
               
                   
               
               
                   
               
               
                   
               
            
                  
                              α)
                           
                           
                              Ολλανδικές Αντίλλες και Αρούμπα:
                           
                        
               
                  09.4189
               
               
                  — (2)
                  
               
               
                  15 942 363
               
            
                  
                              β)
                           
                           
                              Λιγότερο ανεπτυγμένες ΥΧΕ:
                           
                        
               
                  09.4190
               
               
                  — (1)
                  
               
               
                  6 667 000
               
            
         (1)  Δεν υπάρχει συντελεστής κατανομής για την εν λόγω υποπερίοδο: δεν διαβιβάστηκαν αιτήσεις πιστοποιητικών στην Επιτροπή.
      
         (2)  Οι αιτήσεις καλύπτουν ποσότητες μικρότερες από ή ίσες με τις διαθέσιμες ποσότητες: συνεπώς όλες οι αιτήσεις είναι δεκτές.